b'\n_START_ARTICLE_\nLa Serra (Baleny\xc3\xa0)\n_START_SECTION_\nDescripci\xc3\xb3\n_START_PARAGRAPH_\nCasa que consta de diferents edificacions, com l\'ampliaci\xc3\xb3 de l\'edifici original._NEWLINE_L\'edifici principal \xc3\xa9s amb teulada a dues vessants amb aiguav\xc3\xa9s a la fa\xc3\xa7ana principal, amb una ampliaci\xc3\xb3 al davant que conforma una eixida amb tres arcades d\'arc rebaixat. Sota una arcada hi ha un portal dovellat restaurat amb un escudet datat l\'any 1738. A la part dreta hi ha una torreta de forma pentagonal. Davant la casa hi ha una lli\xc3\xa7a que forma un pati de lloses.\n_START_SECTION_\nHist\xc3\xb2ria\n_START_PARAGRAPH_\nNo es troba citada fins al 1860 al "Nomencl\xc3\xa0tor de la Prov\xc3\xadncia de Barcelona", amb el nom de "Serra del Puig".'